62022CO0426_INF
Unionin tuomioistuimen määräys (kuudes jaosto) 20.6.2023 –SOLE-MiZo v. Nemzeti Adó- és Vámhivatal Fellebbviteli Igazgatósága
(asia C-426/22) (
1
)
Ennakkoratkaisupyyntö – Yhteinen arvonlisäverojärjestelmä – Direktiivi 2006/112/EY – 183 artikla – Tehokkuusperiaate ja verotuksen neutraalisuuden periaate – Ostoihin sisältyvän veron vähentäminen – Liikaa maksetun veron palauttaminen – Sen vuoksi, että unionin oikeuden vastaisesti palauttamatta jätetyn vähennyskelpoisen arvonlisäveron ylijäämä ei ole ollut käytettävissä, maksettavan koron laskeminen – Valuutan arvon aleneminen
Verolainsäädännön yhdenmukaistaminen – Yhteinen arvonlisäverojärjestelmä – Ostoihin sisältyvän veron vähentäminen – Vähennysoikeuden käyttöä koskevat yksityiskohtaiset säännöt – Ylimenevän osan palautus – Tehokkuusperiaate ja verotuksen neutraalisuuden periaate – Sen vuoksi, että unionin oikeuden vastaisesti palauttamatta jätetyn vähennyskelpoisen arvonlisäveron ylijäämä ei ole ollut käytettävissä, maksettavan koron laskeminen – Valuutan arvon alentumista ei korvata, mikä estää verovelvollista saamasta asianmukaista korvausta – Ei voida hyväksyä
(Neuvoston direktiivin 2006/112 183 artikla)
(ks. 37–49 ja 54 kohta sekä tuomiolauselma)
Ratkaisu
Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 183 artiklaa sekä tehokkuusperiaatetta ja verotuksen neutraalisuuden periaatetta
on tulkittava siten, että
ne ovat esteenä jäsenvaltion käytännölle, jonka mukaan vähennyskelpoisen arvonlisäveron ylijäämälle, jonka kyseinen jäsenvaltio on jättänyt palauttamatta kohtuullisessa määräajassa unionin oikeuden vastaisesti, lasketaan korko soveltaen kantaa, joka vastaa kansallisen keskuspankin peruskorkoa korotettuna kahdella prosenttiyksiköllä silloin, kun kyseisen arvonlisäveron ylijäämän korot kertyvät määrättyä kuukautta koskevan ilmoituksen määräpäivän ja seuraavaa kuukautta koskevan ilmoituksen määräpäivän väliseltä ajanjaksolta eikä sovelleta korkoa, jonka tarkoitus on kompensoida kyseisen ajanjakson jälkeen aiheutunut ajan kulumisesta seurannut valuutan arvon aleneminen ja joka on kertynyt sellaiseen päivämäärään saakka, joka yhtäältä seuraa sellaisen tuomion julistamista, jossa unionin tuomioistuin toteaa kyseisen unionin oikeuden rikkomisen, ja toisaalta edeltää kyseisen arvonlisäveron ylijäämän korkojen tosiallista maksamista, siltä osin kuin kyseinen menettely voi estää verovelvollista saamasta asianmukaista korvausta menetyksestä, joka aiheutuu siitä, että asianomaiset summat eivät ole käytettävissä, eikä se kompensoi aiheettomasti palauttamatta jätetyn veron aiheuttamaa taloudellista taakkaa.
(
1
)	EUVL C 340, 5.9.2022